DOD ประชุมผู้ถือหุ้นปี 65 ผ่าน “E-AGM” ลั่นขับเคลื่อนธุรกิจสู่ New S-Cure
DOD จัดประชุมผู้ถือหุ้นปี 2565 ผ่าน “E-AGM” เผยกำไรจากปีก่อนอยู่ที่ 308 ลบ. พร้อมประกาศตอกย้ำธุรกิจผลิตภัณฑ์เสริมอาหารที่มีสารสกัดจากกัญชงแบบ One Stop Service Solution ขับเคลื่อนธุรกิจสู่ New S-Cure อย่างเต็มรูปแบบในปีนี้
DOD จัดประชุมผู้ถือหุ้นปี 2565 ผ่าน “E-AGM” เผยกำไรจากปีก่อนอยู่ที่ 308 ลบ. พร้อมประกาศตอกย้ำธุรกิจผลิตภัณฑ์เสริมอาหารที่มีสารสกัดจากกัญชงแบบ One Stop Service Solution ขับเคลื่อนธุรกิจสู่ New S-Cure อย่างเต็มรูปแบบในปีนี้
28 เม.ย. 2565

นางอาภาภรณ์ โกศลกุล ประธานกรรมการบริษัท พร้อมด้วย นายธนิน ศรีเศรษฐี ประธานเจ้าหน้าที่บริหาร และคณะกรรมการผู้บริหาร บริษัท ดีโอดี ไบโอเทค จำกัด (มหาชน) หรือ DOD จัดประชุมสามัญผู้ถือหุ้นประจำปี 2565 ผ่านสื่ออิเล็กทรอนิกส์ (E-AGM)
โดยมติที่ประชุมเห็นชอบทุกวาระตามที่คณะกรรมการเสนอ พร้อมรับรองรายงานสำหรับผลการดำเนินงานประจำปี 2564 โดยมีรายได้จากการขาย 1,015.32 ล้านบาท และกำไรจากการดำเนินงาน 307.78 ล้านบาท
นอกจากนี้ยังตอกย้ำการเป็นผู้พัฒนาและต่อยอดในการผลิตผลิตภัณฑ์เสริมอาหารที่มีสารสกัดจากกัญชง แบบ One Stop Service Solution สอดรับแผนการขับเคลื่อนธุรกิจสู่ New S-Cure อย่างเต็มรูปแบบในปีนี้ ระบุเดินหน้าทยอยส่งมอบผลิตภัณฑ์เสริมอาหารจากสารสกัด CBD – Hemp Seed ตามแผน